google/wiki40b huggingface dataset:
Jacopo Sansovino

Bakgrunn

Sansovino ble født i Firenze som sønn av en madrassmaker. Rundt 1501 begynte han i Andrea Sansovinos kunstnerverksted i samme by, og senere tok han seg sin læremesters etternavn.

Virke i Roma og Firenze 1506–1527

Rundt 1506 dro han på invitasjon fra Giuliano da Sangallo til Roma, der han ble kjent med Bramante og Raffael. Sangallo beskjeftiget ham som medarbeider ved arbeidene på Vatikanets Belvedere. I Roma ble han fremfor alt sysselsatt som billedhugger og som restaurerer av antikke statuer. 
I 1511 vendte han tilbake til Firenze. Der deltok han, uten å vinne, i konkurransen om oppdraget å lage en bestemt figur for Mercato nuovo. Hans viktigste florentinske arbeider ble en statue av den hellige Jakob for domkirken i Firenze og en Bacchus-statue for Giovanni Bartolini.
I 1515 ble Leo X, pave utgått fra Huset Medici, høytidelig mottatt i Firenze. Sansovino var likesom mange andre florentinske kunstnere med på de forberedende utsmykningsarbeider. Da paven utskrev en konkurranse for utformingen av fasaden av basilikaen San Lorenzo, tapte Sansovino for Michelangelo.
Fra 1518 til 1527 oppholdt Sansovino seg igjen i Roma. Der virket han både som billedhugger og som arkitekt. Fra denne tid stammer tegningene for kirkene San Giovanni dei Fiorentini og San Marcello al Corso. Under Sacco di Roma, da keiser Karl Vs styrker i mai 1527 plyndret Roma, ble byggingen av San Marcello avbrutt, og Sansovino flyktet fra byen, likesom mange av sine kolleger. På reise til Frankrike gjorde han opphold i Venezia. Der skulle han bli hele resten av sitt liv - med unntak av et besøk i sin hjemby i 1540.

Virke i Venezia 1527–1570

På anbefaling av kardinal Marino Grimani fikk han i 1527 i oppdrag av dogen Andrea Gritti å restaurere San Marcos hovedkuppel. Allerede to år etter ble han utnevnt til proto, det vil si, til øverste byggmester ved San Marco. Han nygestaltet koret med to prekestoler. Samme år begynte han med en omfattende ombygging av Markusplassen: Endring og ferdigstilling av de gamle prokuratier, nybygg av Zecca, Loggetta del Campanile og Biblioteca Marciana (Libreria di San Marco). Hvelvet i et av bibliotekets saler brøt sammen, og for dette måtte Sansovino bote med en tid i fengsel.
Han fikk også en rekke oppdrag for skulpturer og relieffer særlig i bronse, som han så utførte i sitt store verksted.
Ved sitt vennskap med Aretino og med Tizian fikk han tilgang til det venetianske patrisiat. 
Sansovino var til sin død den høyst ansette og mest innflytelsesrike arkitekt i Venezia.
Pappa og Pestus

Pappa og Pestus er en norsk humoristisk tegneserie med tekst av Terje Nordberg og Eirik Ildahl og tegninger av Arild Midthun. Den ble produsert årene 1996-2004.

Handling

De viktigste hovedpersonene er Pål eller «Pappa», hans datter Rosemarie og deres husdyr Pestus. Pål er en fraskilt herre med øreringer og hestehale. Rosemarie, som er ganske liten og går med store briller kommer og bor hos ham. Pestus er et merkelig, talende dyr som er i utgangspunktet er en omgangsvenn av Pappa, men som ofte lager sprell med sine påfunn.

Historikk

Serien debuterte i månedsbladet Ernie våren 1996, hvor den gikk fast i flere år. Den gikk også som daglig stripe i Aftenposten fra mai 1999 til nyttårsaften 2004, da det ble annonsert at den skulle byttes ut. Grunnen til seriens nedleggelse var at tegneren, Arild Midthun, skulle tegne Donald Duck på heltid.
Pappa og Pestus ble også trykket i bladet Billy 2003-2004.
White Christmas (Jan Høiland-album)

White Christmas er et musikkalbum med Jan Høiland, utgitt i 2008.
Ramón Díaz

Landslaget

Ramón Díaz spilte 22 landskamper for Argentinas herrelandslag. Han ble tatt ut i Argentinas tropp til VM i fotball 1982.
NEP

Novaja ekonomitsjeskaja politika, NEP (russisk: новая экономическая политика, НЭП; norsk: «Ny økonomisk politikk») betegner den økonomiske politikken i Sovjetunionen fra 1921 til 1928 som i stor grad var basert på kapitalisme. 
NEP erstattet krigskommunismen, og ble innført av Vladimir Lenin, som uttalte at «Vi er ikke siviliserte nok for sosialismen». Det ble fremmet av Lenin i 1921 som et midlertidig virkemiddel, og i 1922 karakteriserte han NEP som et økonomisk system som kunne inkludere «et fritt marked og kapitalisme, begge underlagt statlig kontroll.»
NEP delvis tilbakekalt og opphevet den fullstendige nasjonaliseringen av industrien og innførte et system med blandingsøkonomi, som tillot privat næringsvirksomhet og handel i en viss skala, selv om staten fortsatt eide og kontrollerte utenlandshandelen, tungindustrien og finansbransjen, inkludert bankene. Det ble også tillatt for private å leie inn arbeidskraft, og bønder kunne selge varene sine til hvem de ville. I denne perioden blomstret også ytringsfriheten og kultur.
NEP var ment å være en midlertidig ordning, men ble raskt upopulær blant mer ortodokse marxister. I 1928 ble ordningen opphevet av Josef Stalin, og ble etterfulgt av femårsplanen som innebar planøkonomi og hard industrialisering.
Strindens Promenade Orchester

Strindens Promenade Orchester er Studentersamfundet i Trondhjems studentorkester. Strindens består av 12 medlemmer og er lett gjenkjennelig i sine blå og hvite striper, kokkebukser og sjaketter.

Historie

Strindens Promenade Orchester ble grunnlagt 28. april 1963 klokka 17.04 på Havstein kirkegård av fem studenter fra NTH, Jarle Drageset, Otto Fritzner, Erik Prøsch, Trond Skjefstad og Arne Sunde, som var lei av å være for gamle til å gå i barnetoget 17. mai.

Aktiviteter

Strindens har som tradisjon å åpne festmøtene på Samfundet med å spille «The Stars and Stripes forever» kjempefort, et verk de har Guinness rekord i å spille hurtig. Rekorden lyder på 50,9 sekunder med alle slag og noteverdier intakt og ble satt i 1999. Normal spilletid er på 3 minutter og 50 sekunder.
Strindens reiser også på turer, blant annet på NATOM og UKEN i Bergen og er sammen med flere andre av Samfundets gjenger «Husets ansikt utad».
Strindens er også aktive under UKA i Trondheim.
Ivan Novoseltsev

Landslaget

31. mars 2015 fikk han sin første landskamp for Russland mot Kasakhstan.
Juditha

Utseende

Middelsstore sommerfugler (vingespenn 40-45 millimeter). Oversiden er mørkbrun med et bredt, kileformet, skinnende hvitt tverrbånd i midten. Undersiden er gulbrun, også her med et bredt, hvitt tverrbånd.

Levevis

Disse sommerfuglene lever i skog, gjerne tropisk regnskog.
Larvene kan finnes på en rekke forskjellige planter fra ulike grupper. De er muligens knyttet til nymfer av ulike nebbmunner som blir voktet av maur.

Utbredelse

Slekten er utbredt i Mellom- og Sør-Amerika, fra Mexico i nord til Paraguay i sør.
Bagdadbanen

Bagdadbanen, også kjent som Berlin-Bagdad-banen (tyrkisk: Bağdat Demiryolu, tysk: Bagdadbahn, arabisk: سكة حديد بغداد; fransk: Chemin de Fer Impérial Ottoman de Bagdad), er en jernbanelinje som ble bygget fra 1903 til 1940 for forbinde Berlin via Istanbul med (daværende) osmanske by Bagdad (i nåværende Irak) ettersom tyskerne ønsket å etablere en havn i Persiabukten. Strekningen var på rundt 1600 km gjennom dagens Tyrkia, Syria og Irak og knyttet jernbanelinjen med en bro over Bosporos, og således knyttet Asia til Europa.
Om man regner med sidespor i Syria og Irak, blir strekningen 3205 km. Den var et mesterstykke av ingeniørkunst for sin tid, og ble finansiert av tyske interesser med Deutsche Bank i spissen. Det praktiske bankarbeidet ble gjort av banksjefen Arthur von Gwinner. Politisk var keiser Wilhelm II opptatt av prosjektet; det ble sett på som en mulighet til å gjøre Tyskland uavhengig av USA med hensyn til leveranser av olje.
Fullførelsen av prosjektet tok flere tiår, og ved utbruddet av første verdenskrig var jernbanen fortsatt 960 km unna dets mål. Den siste strekningen til Bagdad ble bygget på slutten av 1930-tallet og det første toget som reiste mellom Istanbul og Bagdad var i 1940. Jernbanelinjen ble en kilde til internasjonal strid i løpet av årene umiddelbart før den første verdenskrig. Selv om det har blitt argumentert at striden ble løst i 1914 før krigen brøt ut, har det også blitt rettet argumenter at denne jernbanen var en ledende årsak til krigen.
Agatha Christie reiste med Bagdadbanen i 1928 og 1930. Det ble grunnlaget for hennes bok Mordet på Orientekspressen.

Strekning

Bagdadbanen er en fortsettelse av jernbanen fra Istanbul til Konya og går over Adana, Aleppo og Mosul til Bagdad. Senere ble den forlenget til Basra ved Persiabukten.
Marcos (bilmerke)

Marcos var en liten britisk bilprodusent. Selskapet ble stiftet i 1959 av Jem Marsh og Frank Costin. Costin hadde tidligere jobbet med De Havilland Mosquito jagerbombere, og derfra fikk han ideen om å bruke finér til ramma.
De har gjennom årene bygget biler til både motorsport og vei. Foreløpig siste nytt fra fabrikken var da de viste en modell i 2002, men den er ennå ikke i produksjon.
Ifølge Bilnorge.no var det i 2002 registrert syv Marcos i Norge.
Uto-aztekiske språk

Klassifisering

De uto-aztekiske språka deles vanligvis inn i to hovedgrupper: nordlige og sørlige. Denne inndelinga er ikke akseptert av alle lingvister; noen regner enten fra sju til ni hovedgrupper, mens andre deler inn den nordlige gruppa i fire uavhengige grupper, noe som sammen med den sørlige gir fem hovedgrupper.
I tillegg til språka i lista, er det flere titalls utdødde uto-aztekiske språk med liten eller ingen dokumentasjon.
Limagarden

Limagarden ligger i et naturområde i Gjesdal kommune. Gården, som i dag er en del av Gjesdal bygdemuseum, var i samme slekt siden 1540, inntil nylig da de tre søsknene Jenny, Tore og Lars Lima testamenterte gården til kommunen. Jærmuseet har per 2008 driftsansvaret for gården og benytter området i undervisningstilbud til skoler.
Thyridia psidii

Utseende

Denne arten ligner sterkt på arter i slekten Methona og Paititia neglecta.
Vingene er gjennomsiktige, gul-hvitaktige med mørke tegninger.

Levevis

Som de aller fleste Danainae er denne sommerfuglene giftig, og signaliserer dette med et karakteristisk utseende.
Larvene lever på planter av slekten Cyphomandra (nå ofte regnet som en undergruppe av Solanum) i søtvierfamilien.
Dissosiasjon (psykologi)

Dissosiasjon betegner i psykologien det fenomenet at hjernen splitter opp sanseinntrykkene når personer opplever ekstreme hendelser som truer eksistensen deres, for å fjerne oppmerksomheten fra det som er farlig, slik at de blir i stand til å takle angsten som følger med. Slik dissosiasjon i sykelig form kalles dissosiativ identitetsforstyrrelse eller multippel personlighetsforstyrrelse. Hukommelsestap, angst, flashbacks, mareritt og humørsvingninger er de vanligste symptomene.
Ordet «dissosiasjon» betyr «oppløsning, spaltning».
Hale-teleskopet

Hale-teleskopet er et 5,1 m, f/3.3 speilteleskop ved Palomar Observatory i California, USA, som er oppkalt etter astronomen George Ellery Hale. Teleskopet ble bygd fra 1936 til 1948, og innviet den 26. januar 1949. Med finansiering av Rockefeller-stiftelsen stod Hale bak planleggingen, tegningen og konstruksjonen av observatoriet, men levde ikke lenge nok til å se det bli tatt i bruk. Teleskopet var banebrytende for sin tid, med dobbel så stor diameter som datidens nest største teleskop, og med mange innovative teknologier som f.eks. En fordampet tynn film av aluminium og med et glass som utvidet seg og trakk seg tilbake i takt med temperaturskiftninger. Teleskopet er fortsatt i bruk.
Tonghua

Samferdsel

Kinas riksvei 201 fører gjennom området. Den begynner i Hegang i provinsen Heilongjiang og fører via blant annet Mudanjiang og Dandong sør til Liaodonghalvøya til Lüshunkou/Dalian.
Kinas riksvei 303 fører gjennom området. Den løper fra Ji'an i Jilin til Xilinhot i Indre Mongolia.
ROOT GNU/Linux

ROOT GNU/Linux er en linuxdistribusjon fra Sverige som var basert på Slackware. 
Distribusjonen var beregnet på 32-biter arkitekturen Intel Pentium i386. Den benyttet vindusbehandleren WMaker og skrivebordsmiljøet KDE.
Versjon 1.3pre1 ble lansert 29. januar 2002. Versjon 1.4 ble lansert 18. desember 2004.
Forte di Fenestrelle

Forte di Fenestrelle er et stort festningsanlegg i Alpene i dalen Val Chisone i den italienske regionen Piemonte. Herskerne fra Huset Savoia bygget på 1700-tallet et enormt nettverk av befestninger her for å beskytte Savoia mot fiendtlige angrep. Fire fort bler anlagt og forbundet med hverandre med en innebygget trappegang opp Monte Orsieras bratte heng.
United4Iran

United4Iran er en menneskerettighetsorganisasjon som arbeider for å bedre forholdene for folk i Iran. Organisasjonen holder til i USA og ledes av Firuzeh Mahmoudi.
2. divisjon fotball for menn 2012

Opp- og nedrykk

Vinneren i hver avdeling rykket opp til 1. divisjon, mens tre lag fra hver avdeling rykket ned til 3. divisjon.
Opprykk: Elverum, Kristiansund BK, Vard og Follo
Spinopraonetha

Levevis

Disse billene har larver som lever i død ved.

Utbredelse

Slekten lever på Sri Lanka.
Pseudipochira

Levevis

Larvene lever i død ved.

Utbredelse

Slekten er utbredt i Papua Ny-Guinea og Keiøyene.
Universitetet i Rzeszów

Universitetet i Rzeszów (polsk Uniwersytet Rzeszowski) ble åpnet i 2001 etter sammenslåingen av Den pedagogiske høyskole i Rzeszów, Rzeszów-grenen av Maria Curie-Skłodowska-universitetet i Lublin og det økonomiske fakultet i Rzeszów til Hugo Kołłątaj jordbruksakademi i Kraków. Det består av ti fakulteter og har over 22 000 studenter.
Senter for fremragende forskning

Senter for fremragende forskning (forkortet SFF) (engelsk: centre of excellence) er en betegnelse som brukes i flere land om forskningsinstitutter som tilføres ekstra kapital til å bygge opp forskning på høyt nivå, som regel med en ambisjon om å være i toppsjiktet innen det aktuelle fagfeltet. Det er da som regel noen få satsningsområder og forskningsmiljøer som får denne betegnelsen. I flere land finansierer forskningsrådene eller tilsvarende organisasjoner slike sentre. Etableringen av programmer for fremragende forskning er del av en større internasjonal utvikling, og programmene varierer mye mellom ulike land. I Skandinavia var Danmark det første landet som innførte sentre for fremragende forskning, fulgt av Finland i 1994 og Sverige og Norge på 2000-tallet.

Norge

De norske Sentre for fremragende forskning (SFF) velges ut av Forskningsrådet og mottar en romslig grunnfinansiering fra Forskingsrådet i opp til 10 år. Konkurransen om å bli et SFF er svært hard og kun 5-10 prosent av søkerne får denne statusen. Vitenskapelig kvalitet på høyt internasjonalt nivå er hovedkriteriet for bedømmelse og utvelgelse av søknadene som skal finansieres av SFF. Dette kravet gjelder både for den planlagte forskningen og for sentrets vitenskapelige nøkkelpersonell.
Noen av Norges fremste forskningsmiljøer har gjennom finansiering fra SFF-ordningen fått mulighet til å organisere seg i sentre med ambisiøse vitenskapelige mål. De fleste sentrene har forskningsresultater som har flyttet den internasjonale forskningsfronten. Sentrene arbeider med ambisiøse ideer og komplekse problemstillinger der samarbeid og langsiktig forskningsinnsats er viktig. Et senter kan være tverrfaglig eller innen ett fagområde.

Evaluering 2019–2020

En internasjonal vitenskapelig komité evaluerer SFF-ordningen for å vurdere om den har hatt de forventede effektene. Funnene danner grunnlag for eventuelt å videreutvikle ordningen. Evalueringen skal være ferdig våren 2020.
Lünen kraftverk

Lünen kraftverk  er et varmekraftverk i delstaten Nordrhein-Westfalen i det vestre Tyskland. Det har en installert produksjonskapasitet på 500 MW, fordelt på 2 operative blokker, levert av Siemens og AEG. 
Anlegget ble påbegynt omkring 1962 og stod ferdig i 1970. Brenselkilden er kull. Operatør er energiselskapet STEAG AG. 
De totale CO2-utslippene i 2008 var ca. 2 209 600 tonn, mens det samme årets kvote som var 1,9168 mill tonn.
Overskattedireksjonen

Overskattedireksjonen ble opprettet ved reskript 2. februar 1762 og opphevet 8. april 1782. Oppgaven var å forvalte ekstraskatten, utskrevet første gang i 1762. Ledelsen var kollegial og besto av fem direktører. Direksjonen befant seg i Danmark. I Norge bestyrte zahlkassereren den norske kassen lokalt. I perioden 1776–1782 ble de norske glassverkene drevet under ledelse av direksjonen. I 1778 endret direksjonen navn til Statsbalanse- og overskattedireksjonen.
Spredte pakker utskilt fra Overskattedireksjonen ble overført fra Rigsarkivet i København til det norske Riksarkivet i 1937. De utgjør et delarkiv på 1,7 hyllemeter, som omfatter tidsrommet 1762–1782. Det består av dokumenter ordnet dels etter avsendere og dels etter emner. Det finnes også regnskapssaker etter administrasjonen av ekstraskatten. Det overførte arkivet gjelder særlig glassverk, gruvedrift og kobberproduksjon.
Paternosterheis

En paternosterheis er en anordning der noe transporteres langs en dobbeltlinje (slynge eller sløyfe, engelsk:loop) slik at «banen» er endeløs og bevegelsen kontinuerlig. Til forskjell fra vanlig transportbånd eller rulletrapp, er transporten toveis.
Det kan dreie seg om en form for heis med bokser som går opp eller ned i hvert sin sjakt. Denne typen heis ble oppfunnet i England i 1884.
Det kan også være snakk om transportband med skuffer eller tønner eller i form av taubaner med råstoff en vei og ferdigprodukter eller halvfabrikata i retur.
Fram til den ble nedlagt i 1960-årene, var taubanen for pitprops fra Lervika til Trelandsfoss i Kvinesdal, med papirmasse i retur, godt synlig for reisende langs gamle sørlandske hovedvei. De fleste taubaner man finner i verden, bygger på paternosterprinsippet, siden det er god energiøkonomisering.
I japanske parkeringshus er paternosterprinsippet brukt for å få flest mulig biler parkert på færrest mulige kvadratmeter.
Betegnelsen kan også brukes om mekanismen til dorgesnøret som går i en sløyfe med kroker med jevne mellomrom.
Navnet stammer trolig fra den katolske rosenkransen som også kalles for paternosterkrans, der pater noster er latin for Fader Vår.
Etter hvert har paternosterheisen gått ut av bruk de fleste steder. I Tyskland har det vært planer om å forby heistypen, disse har ikke blitt vedtatt, men lastetransport med slike heiser har blitt forbudt. Siden 1974 har det også vært forbudt å ta i bruk nye paternosterheiser. 2015 ble imidlertid paternosterheisen i rådhuset i Stuttgart gjenåpnet.

Paternosterheiser i Norge

I Norge er denne heistypen kun tillatt brukt i lukkede bygg, det vil si bygg med adgangskontroll. Det kreves også instruksjon av brukere. Kupeenes fart skal være mellom 0,3 og 0,4 meter i sekundet. Til tross for få heiser av denne typen her i landet, har det vært et betydelig antall ulykker.
Første bygning i Norge med paternosterheis var Sjøfartsbygningen i 1914. Den siste paternosterheisen i Norge som var i drift, fantes i Norges Bondelags bygg i Schweigaardsgate 34C i Oslo. Denne heisen ble installert i 1963 av ASEA-Graham, den gang Fellesmeieriet hadde kontor i bygget. Det har også vært paternosterheiser blant annet i Aftenpostens bygg i Akersgata i Oslo, hos Oslo Lysverker på Solli plass, på Ullevål sykehus, på Radiumhospitalet, på gamle Rikshospitalet og i SAS' hangar på Fornebu.
Hennessy Islands

Hennessy Islands er en gruppe småøyer som ligger 4 nautiske mil sørøst for Jurva Point, på sørøstenden av Île Renaud i Biscoe Islands i Antarktis. De strekker seg over 2 nautiske mil. Hovedøya i gruppen ble først nøyaktig vist på et argentinsk kart fra 1957. Gruppen ble navngitt av UK Antarctic Place-Names Committee i 1959 etter Jack Hennessy (1885–1954), skipsinspektør for Meteorological Office, 1940–54, som samlet inn og publiserte data om havisobservasjoner i antartkisk farvann 1902–53.
Glatved Brygge

Glatved Brygge er både en stiftelse og et prosjekt for å gjøre Storelva på Ringerike farbar for motoriserte småbåter, fra Tyrifjorden og opp til Hønefossen i Hønefoss, der det er bygd et bryggeanlegg langs elvekanten ved Bilthuggertangen, like på nedsiden av Riddergården og plassen der tidligere Glatvedts Hotel lå på Nordsiden. Grunnarbeidene med å bygge et bryggeanlegg tok til sommeren 2007.
I planene til stiftelsen skal Storelva mudres og merkes, slik at den får en båtled med en minstedybde på 1,5 m. Elvestrekningen er ca. 16 km lang og har en fallhøyde på ca. 4 meter. Ved Busund bru er største høyde 3,5-4 m, avhengig av vannstanden i elva. Disse arbeidene ble ferdigstilt i 2007.
Glatved Brygge er hjemmehavn for MS «Dronning Tyra».
Gambia Bird

Historie

Flyselskapet startet operasjoner 22. oktober 2012 med en Airbus A319 leid fra Germania som fløy ruten Banjul-Dakar. Accra, Conakry, Freetown og Monrovia ble lagt til i rutenettet kort tid etter. Ett andre Airbus A319 ble en del av flåten i november 2012.
Li Fangying

Li Fangying (kinesisk: 李方膺, født i 1696 i Nantong i provinsen Jiangsu i Kina, død i 1755) var en kinesisk maler. Han var fylkesmagistrat i tyve år. Som maler var han mest kjent for gjengivelse av planter, særlig av furuer, bambus, plommetreblomstring og orkideer. Han ble regnet som en av de åtte eksentrikere fra Yangzhou.
Rotvollen (Bergen)

Rotvollen er en grunnkrets i området Nordås i Ytrebygda bydel i Bergen kommune med 1 760 innbyggere (2009).
Rotvollen er også navnet på en liten gate/vei i området. Nordåsneset og Nordåstræet grenser til Rotvollen. I enden av Rotvollen går det stier og veier ned til Nordås sin kjente badestrand Breiviken med båtplass, sandstrand og en liten holme som veldig ofte har besøk av folk. De siste årene har badestranden kanskje hatt for mange besøkende, noe som har gjort at man veldig ofte finner glasskår der og avfall.
Før i tiden var det en gård i Rotvollen som var eid av Johannes Nordås, populært kalt «Johannes på Roten», for å skille ham fra to andre bønder i området, Johannes N. Nordås («Nilse-Johannes») og Johannes S. Nordås («Tomat-Johannes»).
Smit (slekt fra Bergen)

Smit (fra tysk Schmidt, dvs. smed) er en norsk slekt som stammer fra Didrik Smidt (1675–1717), født i grevskapet Diepholz i Tyskland, som tok borgerskap som kjøpmann i Bergen i 1698. Familien etablerte seg i Norge som del av handelsborgerskapet i Bergen.

Historie

Didrik Smidt var gift med Else Nienstedt og far til kjøpmann i Bergen Berent Smidt (1707–1749), gift med Marie Elise Geelmuyden (1707–1796). De var foreldre til kjøpmann i Bergen Didrik Lyder Smit (1737–1801), gift med Emmiche Meyer (1738–1801). Deres sønn var kjøpmann i Bergen Paul Meyer Smit (1762–1844), som var far til kjøpmann i Bergen Didrik Lyder Smit (1791–1844). Han var far til stiftamtmann i Bergens stiftamt, ordfører i Bergen og stortingsrepresentant Paul Meyer Smit (1813–1875), som var var gift med Gesine Judithe Janson og far til overrettssakfører Didrik Lyder Smit (1849–1894). 
Didrik Lyder Smit var gift med Jacoba Johanne Sundt (1856–1936), datter av forretningsmagnaten Christian Sundt. De var foreldre til advokat, fylkesmann i Bergen og antroposof Christian Smit (1886–1960). Christian Smit var gift med Lily Faye (1893–1979), datter av overrettssakfører Jørgen Breder Faye (1867–1922; sønn av bankdirektør og Bergensordfører Jørgen Breder Faye), og var foreldre til antroposofen Jørgen Smit (1916–1991).
Paul Meyer Smit fikk bl.a. bygget Fjøsanger hovedgård i Bergen som lystgård rundt 1810.
UTC+07.20

UTC+07.20 er en tidssone som ble brukt som sommertid i Singapore mellom 1933 og 1940.

Bruk

UTC+07:20 ble brukt som sommertid i Singapore mellom 1933 og 1941. Ved midnatt den 1. januar 1933, byttet befolkningen i Singapore fra UTC+07:00 til UTC+07:20 når klokkene ble skrudd frem 20 minutter. Denne tidssonen ble benyttet frem til midnatt den 1. september 1941 når UTC+07:30 ble tatt i bruk.